Projektas

KAUNO RAJONO SAVIVALDYBĖS TARYBA

SPRENDIMAS

DĖL KAUNO RAJONO SAVIVALDYBĖS LAPIŲ SENIŪNIJOS LEPŠIŠKIŲ IR

SMILTYNŲ II KAIMŲ GYVENAMŲJŲ VIETOVIŲ TERITORIJŲ RIBŲ PAKEITIMO

2018 m. birželio 28 d. Nr. TS-

Kaunas

Vadovaudamasi Lietuvos Respublikos vietos savivaldos 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 10 straipsniu, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, 24, 28, 29 ir 30 punktais, įvertinusi vietos gyventojų nuomonę, Kauno rajono savivaldybės taryba n u s p r e n d ž i a:

1. Pritarti:

1.1. Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribų pakeitimo planams (pridedama);

1.2. Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribų pakeitimo aiškinamajam raštui (pridedama).

2. Pavesti Kauno rajono savivaldybės administracijos direktoriui suderinti 1.1 papunktyje įvardytus Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribų pakeitimo planus teisės aktų nustatyta tvarka.

3. Siūlyti Lietuvos Respublikos Vyriausybei pagal parengtus planus pakeisti Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribas.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas).

Savivaldybės meras

M. Kruopis, (8 37) 30 55 83

M. Varnelienė, (8 37) 30 55 11

PRITARTA

Kauno rajono savivaldybės tarybos

2018 m. birželio 28 d. sprendimu Nr.	priedas

AIŠKINAMASIS RAŠTAS

DĖL KAUNO RAJONO SAVIVALDYBĖS LAPIŲ SENIŪNIJOS LEPŠIŠKIŲ

IR SMILTYNŲ II KAIMŲ GYVENAMŲJŲ VIETOVIŲ TERITORIJŲ

RIBŲ PAKEITIMO

ĮVADAS

Plano užsakovas: Kauno rajono savivaldybės administracija, Savanorių pr. 371,
LT-49500, Kaunas, el. p. info@krs.lt.

Plano rengėjas: Valstybės įmonė Registrų centras, V. Kudirkos g. 18–3, LT-03105 Vilnius, tel. / faks. (8 5) 268 8202, el. p. info@registrucentras.lt.

Planuojamos teritorijos adresas: Kauno rajono savivaldybės Lapių seniūnijos Lepšiškių ir Smiltynų II kaimo teritorija.

Planavimo tikslai ir uždaviniai: Pakeisti Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribas.

Planavimo teisinis pagrindas: Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribų pakeitimo planas rengiamas, vadovaujantis Lietuvos Respublikos teritorijos administracinių vienetų ir jų ribų įstatymu, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, patvirtintomis Lietuvos Respublikos Vyriausybės 1996-06-03 nutarimu Nr. 651, Administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašu, patvirtintu Lietuvos Respublikos vidaus reikalų ministro 2010-02-09 įsakymu Nr. 1V-80 bei kitais teisės aktais.

ESAMA PADĖTIS

Kauno rajono savivaldybės Lapių seniūnijos gyvenamųjų vietovių teritorijų ribos nustatytos Lietuvos Respublikos Vyriausybės 2016-11-02 nutarimu Nr.1098 „Dėl kai kurių Kauno rajono savivaldybės gyvenamųjų vietovių teritorijų ribų nustatymo ir gyvenamosios vietovės panaikinimo“.

Kauno rajono savivaldybės Lapių seniūnijos Lepšiškių ir Smiltynų II k. gyvenamųjų vietovių teritorijų ribas nutarta pakeisti dėl faktinės padėties ir registruotų gyvenamųjų vietovių teritorijų ribų neatitikimo. Pagal geografinę padėtį sodų bendrija „Lepšiškiai“ buvo ir yra Smiltynų II kaimo teritorijoje. Pagal Kauno rajono savivaldybės Lapių seniūnijos gyvenamųjų vietovių teritorijų ribas, nustatytas Lietuvos Respublikos Vyriausybės 2016-11-02 nutarimu Nr.1098 „Dėl kai kurių Kauno rajono savivaldybės gyvenamųjų vietovių teritorijų ribų nustatymo ir gyvenamosios vietovės panaikinimo“, SB „Lepšiškiai” taip pat priklauso Smiltynų II k. Tačiau sodų bendrijos „Lepšiškiai“ teritorijoje esantys žemės sklypai ir jų savininkai, tiek pagal Gyventojų registro duomenis, tiek pagal Nekilnojamojo turto registro duomenis yra registruoti Lepšiškių kaimo gyvenamosios vietovės teritorijoje. Atsižvelgiant į šiuos neatitikimus, į pateiktus Lapių seniūnijos dokumentus, sodų bendrijos „Lepšiškiai“ susirinkimo protokolą ir siekiant, kad patvirtintos gyvenamųjų vietovių ribos atitiktų faktinę padėtį, rengiamas Tarybos sprendimo projektas, kurio tikslas – pritarti Kauno rajono savivaldybės Lapių seniūnijos Lepšiškių ir Smiltynų II k. gyvenamųjų vietovių teritorijų ribų pakeitimo planams.

Atsižvelgiant į Kauno rajono savivaldybės administracijos Lapių seniūnijos 2018 m. balandžio 30 d. protokolą Nr. 1 ir įvertinus gyventojų apklausos rezultatus, tikslinga pakeisti Lapių seniūnijos Lepšiškių k. ir Smiltynų II k. gyvenamųjų vietovių ribas.

Naudojantis Nekilnojamojo turto registro duomenų baze, Nekilnojamojo turto kadastro žemėlapiu, ortofotografiniu žemėlapiu bei georeferencinio pagrindo duomenų baze, buvo atliekama gyvenamųjų vietovių ribų analizė, gyventojų apklausa ir rengiami gyvenamųjų vietovių žemėlapiai M1:50000 ir M1:10000 bei duomenų bazė.

Pagrindinės gyvenamųjų vietovių ribų nustatymo ar jų pakeitimo priežastys:

1. Teritorijos, nepriskirtos gyvenamosioms vietovėms.

2. Gyvenamųjų vietovių ribos kerta ne tik Nekilnojamojo turto registre įregistruotų, bet ir pateiktų įregistravimui žemės sklypų ribas.

3. Nekilnojamojo turto registre žemės sklypams įrašyti arba yra įrašomi klaidingi gyvenamųjų vietovių pavadinimai.

4. Problemiškas nekilnojamojo turto valdymas.

5. Nėra galimybės tiksliai deklaruoti gyvenamąją vietą.

6. Nėra galimybės suteikti adresą.

SPRENDINIAI

Lapių seniūnijoje keičiamos Lepšiškių ir Smiltynų II kaimų gyvenamųjų vietovių ribos. Lepšiškių kaimo gyvenamosios vietovės teritorijos plotas padidėjo 33,42 hektaro, prijungus dalį Smiltynų II kaimo teritorijos. Smiltynų II kaimo teritorijai priskirta visa SB „Lepšiškiai“ teritorija ir žemės sklypai, kadastro Nr. 5240/0009:349, 5240/0009:348, 5240/0009:315, 5240/0009:479 ir 5240/0009:632. Įvardyti žemės sklypai priskiriami Lepšiškių k., nepaliekant šių žemės sklypų Smiltynų II k., nes tokiu atveju žemės sklypai liktų įsiterpę tarp Lepšiškių ir Smiltynų II kaimų gyvenamųjų vietovių, o tai nebūtų labai tikslinga.

Atlikus Lapių seniūnijos teritorijoje esančių Lepšiškių k. ir Smiltynų II k. gyvenamųjų vietovių teritorijų ribų pakeitimą, žemės sklypams, kadastro Nr. 5240/0009:349, 5240/0009:348, 5240/0009:315, 5240/0009:479 ir 5240/0009:632, Nekilnojamojo turto registre bus patikslintas gyvenamosios vietovės pavadinimas.

Pagal teisės aktų reikalavimus gyvenamosios vietovės turi turėti savo ribas, o gyvenamųjų vietovių ribų nustatymas ar pakeitimas daro įtaką:

1.	Tinkamam nekilnojamojo turto administravimui.

2.	Tiksliam gyvenamosios vietos deklaravimui.

3.	Efektyviam adresų suteikimui adresų objektams.

4.	Teisingam nekilnojamojo turto vertės paskaičiavimui mokesčiams surinkti.

Atliekant Lapių seniūnijos Lepšiškių ir Smiltynų II kaimų gyvenamųjų vietovių teritorijų ribų pakeitimo darbą, buvo siekiama pakeisti šias ribas pagal Nekilnojamojo turto registre įregistruotų ir Nekilnojamojo turto kadastro žemėlapyje pažymėtų žemės sklypų ribas bei pagal natūralius vietovės situacijos kontūrus.

Vadovaujantis Kauno rajono savivaldybės tarybos 2018 m. sausio 31 d. sprendimu
Nr. TS-36 „Dėl Kauno rajono savivaldybės gyvenamųjų vietovių teritorijų ribų keitimo ir vietos gyventojų apklausos organizavimo“ buvo organizuota gyventojų apklausa dėl Kauno rajono savivaldybės Lapių seniūnijos Lepšiškių ir Smiltynų II k. gyvenamųjų vietovių teritorijų ribų pakeitimo. Apklausos laikotarpis: 2018 m. kovo 1 d. – 2018 m. balandžio 27 d. Apklausa buvo vykdoma Kauno rajono savivaldybės Lapių seniūnijos patalpose. Apklausos būdas – tiesioginis gyventojų nuomonės įrašymas gyventojų apklausos lapuose.

Kauno rajono savivaldybės administracija, atlikusi vietos gyventojų apklausą, surinkusi ir išanalizavusi gyventojų apklausos duomenis, apibendrino juos ir įvertinusi vietos gyventojų nuomonę, parengė Lapių seniūnijos Lepšiškių ir Smiltynų II kaimų gyvenamųjų vietovių ribų pakeitimo planus, savivaldybės tarybos sprendimo ir aiškinamojo rašto projektus ir siūlo Kauno rajono savivaldybės tarybai pritarti parengtiems dokumentams bei siūlyti Lietuvos Respublikos Vyriausybei priimti sprendimą dėl šių gyvenamųjų vietovių ribų pakeitimo.

_________________________________

KAUNO RAJONO SAVIVALDYBĖS ADMINISTRACIJOS

URBANISTIKOS SKYRIUS

SAVIVALDYBĖS TARYBOS SPRENDIMO „DĖL KAUNO RAJONO SAVIVALDYBĖS LAPIŲ SENIŪNIJOS LEPŠIŠKIŲ IR SMILTYNŲ II KAIMŲ GYVENAMŲJŲ VIETOVIŲ TERITORIJŲ RIBŲ PAKEITIMO“ PROJEKTO AIŠKINAMASIS RAŠTAS

2018 m. birželio 12 d.

Kaunas

1. Sprendimo projekto rengimą paskatinusios priežastys, tikslai.

Sprendimo projektas rengiamas, įvertinus Kauno rajono savivaldybės Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų gyventojų apklausos, vykusios 2018 m. kovo 1 d. – 2018 m. balandžio 27 d., rezultatus.

Tarybos sprendimo tikslas – pritarti Kauno rajono savivaldybės Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribų pakeitimo planams, parengtam aiškinamajam raštui ir siūlyti Lietuvos Respublikos Vyriausybei pakeisti gyvenamųjų vietovių teritorijų ribas pagal parengtus planus.

2. Teisinis reglamentavimas (kaip šiuo metu reguliuojami sprendimo projekte aptariami klausimai).

Vietos savivaldos įstatymo 16 straipsnio 2 dalies 34 punktas nustato, kad sprendimų dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribų teikimas Vyriausybei priklauso išimtinei savivaldybės kompetencijai.

Lietuvos Respublikos teritorijos administracinių vienetų ir jų ribų įstatymo 10 straipsnis ir Administracinių vienetų ir gyvenamųjų vietovių teritorijų ribų ir pavadinimų tvarkymo taisyklės, patvirtintos Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“ numato, kad gyvenamąsias vietoves nustato ir panaikina, jų teritorijų ribas nustato ir keičia Lietuvos Respublikos Vyriausybė, atsižvelgdama į savivaldybės tarybos siūlymą, pateiktą įvertinus vietos gyventojų nuomonę.

3. Galimi sprendimo priėmimo padariniai (teigiami ir (ar) neigiami).

Pritarus savivaldybės tarybos sprendimo projektui, bus teikiamas pasiūlymas Lietuvos Respublikos Vyriausybei pakeisti Kauno rajono savivaldybės Lapių seniūnijos Lepšiškių ir Smiltynų II kaimų gyvenamųjų vietovių teritorijų ribas.

Neigiamų pasekmių nenumatyta.

4. Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.

Nėra.

5. Lėšos sprendimui įgyvendinti, jų šaltiniai.

Šio sprendimo įgyvendinimas iš Savivaldybės biudžeto lėšų nepareikalaus.

6. Būtinumas skelbti sprendimą Teisės aktų ir kituose registruose. Viešinimas.

Skelbiama Kauno rajono savivaldybės interneto svetainėje ir Teisės aktų registre.

7. Antikorupcinis vertinimas.

Neatliekamas.

8. Numatomo teisinio reguliavimo poveikio vertinimo rezultatai.

Vertinti nereikia.

9. Kiti, sprendimo iniciatorių nuomone, reikalingi pagrindimai ir paaiškinimai.

Nėra.

10. Sprendimo projekto rengėjai. Asmuo, atsakingas už sprendimo įvykdymą.

Sprendimo projektą parengė Urbanistikos skyriaus vedėjas Mindaugas Kruopis ir Urbanistikos skyriaus vyriausioji specialistė Meilė Varnelienė, ji atsakinga ir už sprendimo įvykdymą

Urbanistikos skyriaus vedėjas	Mindaugas Kruopis